OpenLLM-France/wikimedia huggingface dataset:
# Tossal de la Corona

A un petit poble que es troba dins del Segrià es troba un petit turó que tot Alpicatí coneix. És molt fàcil identificar-lo, ja que té una bandera al cim del turó, aquella bandera és l'estelada, és a dir la independentista catalana. Cada any molts ciutadans pugen fins al cim per canviar la bandera i ficar una de nova, això passa cada 10 de setembre i a mesura que la bandera assent de fons es pot escoltar l'himne dels segadors i un cop finalitzat els assistents a l'acte aplaudeixen, aclamen al poble hi ha Catalunya.
No sol és reconegut el tossal per la bandera, ja que en ell es poden fer moltes més coses com fer trialeres amb la bicicleta gràcies a les zones plenes de baixades, pujades, corbes obertes i tancades. Molts aficionats no experts ho aprofiten, pel fet que no és que sigui molt difícil fer-les i tothom amb poca experiència les podria realitzar sense cap perill.
No sol pots fer-les amb bicicleta perquè les pots fer caminant i si tens gos és una experiència molt bonica per a ell, perquè tindrà un espai lliure per córrer sense cap preocupació.
Molt a prop del tossal podem trobar una pista de motocròs on un munt de persones van a fer salts i demostra les seves habilitats d'amunt d'una moto fent que molts cops des del cim puguis veure a motoristes fent salts que per una persona sense cap classe d'experiència possiblement tindran por a fer. No sol van motoristes allà, ja que durant dos anys es va realitzar una activitat com va ser una de guerra de pintura en aquella zona fent que et puguis amagar en els salts on les motos acostumen a saltar.
El poble també acostuma a fer alguna activitat per la zona com és la recollida de residus o quan ve l'arribada del tio, ja que a gran part dels alpicatins els troncs de Nadal s'amaguen per allí fent que els nens i nenes els busquin entre els arbres i matolls fent que els participants i participantes s'ho passin molt bé. També els nois més grans de les estades municipals van allí a fer un joc de nit, a més a més, fan una petita acampada envoltada de naturalesa pura.
Tot alpicatí hi hauria de pujar al menys un cop amb la seva vida, ja que el tossal és un símbol del poble.
# Clorofenicita

La clorofenicita és un mineral de la classe dels fosfats, que pertany i dona nom al grup de la clorofenicita.

## Característiques

La clorofenicita és un fosfat de fórmula química (Mn,Mg)₃Zn₂(AsO₄)(OH,O)₆. Cristal·litza en el sistema monoclínic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, la clorofenicita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaïta, cornetita, clinoclasa, arhbarita, gilmarita, allactita, flinkita, raadeïta, argandita, magnesioclorofenicita, gerdtremmelita, dixenita, hematolita, kraisslita, mcgovernita, arakiïta, turtmannita, carlfrancisita, synadelfita, holdenita, kolicita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta al pou Buckwheat de la mina Franklin, a la localitat de Franklin, dins el comtat de Sussex (Nova Jersey, Estats Units). També ha estat descrita en altres indrets propers del mateix districte miner, així com a la localitat de Lavreotiki, a Àtica (Grècia).

## Referències

* ↑ «Chlorophoenicite» (en anglès). Mindat. [Consulta: 11 maig 2019].
# Wartburg (Tennessee)

Wartburg és una població dels Estats Units a l'estat de Tennessee. Segons el cens del 2000 tenia 890 habitants.

## Demografia

Segons el cens del 2000, Wartburg tenia 890 habitants, 363 habitatges, i 197 famílies. La densitat de població era de 357,9 habitants/km².
Dels 363 habitatges en un 29,2% hi vivien nens de menys de 18 anys, en un 35,5% hi vivien parelles casades, en un 16% dones solteres, i en un 45,7% no eren unitats familiars. En el 43,3% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,95.
Per edats la població es repartia de la següent manera: un 23% tenia menys de 18 anys, un 7,3% entre 18 i 24, un 21,6% entre 25 i 44, un 20,4% de 45 a 60 i un 27,6% 65 anys o més.
L'edat mediana era de 42 anys. Per cada 100 dones de 18 o més anys hi havia 62,3 homes.
La renda mediana per habitatge era de 19.722 $ i la renda mediana per família de 37.917 $. Els homes tenien una renda mediana de 32.708 $ mentre que les dones 22.143 $. La renda per capita de la població era de 12.252 $. Entorn del 24,5% de les famílies i el 29,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wartburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Wartburg». American Fact Finder. Oficina del Cens dels Estats Units, 12-01-2010.
# Annie DiRusso

Annie DiRusso és una músic d'indie rock estatunidenca de Nashville (Tennessee).
DiRusso va llançar les seues dues primeres cançons, Gone/Blue Walls, el 2017. La seua tercera cançó es va publicar el 2018, titulada Dead Dogs. Va publicar la seua quarta cançó el 2018 titulada Don't Swerve. També el 2018, va estrenar una cançó titulada "Jonathan". Va publicar la seua cançó 20 el 2020. A finals del 2020, va publicar una nova cançó anomenada Judgments From The World's Greatest Band. La seua darrera cançó, Nine Months del 2021 es va convertir en un èxit viral a l'aplicació TikTok.

## Referències

* ↑ «Annie DiRusso – “Gone”/”Blue Walls”». Sleeping Bag Studios. [Consulta: 3 maig 2022].
* ↑ Doyle, Jon. «Annie DiRusso – Dead Dogs». Various Small Flames. [Consulta: 3 maig 2022].
* ↑ Mosk, Mitch. «Premiere: Annie DiRusso Languishes in Teenage Suburbia on “Don’t Swerve”». Atwood Magazine.
* ↑ Fether, Allison. «Big Break: Meet Annie DiRusso, Our New Indie Rock Obsession». Bandsintown. [Consulta: 3 maig 2022].
* ↑ Fether, Allison. «Big Break: Meet Annie DiRusso, Our New Indie Rock Obsession». Bandsintown. [Consulta: 3 maig 2022].
* ↑ «VIDEO PREMIERE: Annie DiRusso Rocks DIY Style On Magnetic “Judgements From The World’s Greatest Band”». Glide Magazine. [Consulta: 3 maig 2022].
* ↑ Ryan, Tatiana. «Songs That Gained Popularity From Tik Tok». The Fairfield Mirror. [Consulta: 3 maig 2022].
# Element

«element o elements» té aquests significats:
* Elements clàssics, les cinc substàncies (aire, aigua, foc, terra i èter) que, en la filosofia aristotèlica, formaven tot l'Univers
* Element elèctric, dispositiu que es pot connectar a altres dispositius
* Element químic, matèria pura que manté les seves propietats independentment del seu origen
* Elements, llibre de matemàtiques d'Euclides d'Alexandria
* Element, empresa estatunidenca dedicada al món del monopatí
* Matemàtiques:
** Element primitiu
** Element neutre
** Element nul
** Element algebraic
** Element invertible
** Element (matemàtiques), element d'un conjunt
* Element (missatgeria instantània), programari lliure client de missatgeria instantània basat en el protocol Matrix.
# Regió de Lleó

La Regió de Lleó, també denominada Regne de Lleó, és una regió espanyola definida després de la divisió territorial d'Espanya de 1833, que en l'actualitat forma part de la comunitat autònoma de Castella i Lleó. Agrupa les províncies de Lleó, Salamanca i Zamora i, en alguns períodes dels segles xix i xx, també les de Palencia i Valladolid (des del Reial decret de 30 de novembre de 1855).
Durant la Segona República a la regió de Lleó se li adscrivien Lleó, Zamora i Salamanca, escollint aquesta demarcació representants judicials. Valladolid i Palència s'adscriurien a la regió de Lleó amb el franquisme fins a la dècada dels seixanta, que de nou són considerades dins de Castella la Vella.
Com la resta de regions definides en aquesta divisió territorial, realitzada en 1833 i obra del ministre Francisco Javier de Burgos y del Olmo, no tenia cap mena de competència ni òrgans comuns a les províncies que agrupava, tenint un caràcter classificatori, sense pretensions d'operativitat administrativa.
Les forces polítiques del lleonesisme reclamen la vigència d'aquesta regió històrica.

## Referències

* ↑ Fuerzas políticas en el proceso autonómico de Castilla y León : 1975-1983 Arxivat 2012-02-24 a Wayback Machine., tesi doctoral de Mariano González Clavero, pg. 60.
# Torre de la Immaculada

La Torre de la Immaculada és un edifici del municipi de Sant Just Desvern (Baix Llobregat) que forma part de l'Inventari del Patrimoni Arquitectònic de Catalunya.

## Descripció

És un edifici de planta baixa i pis, amb torre mirador de planta quadrada. Dins del corrent noucentista, convé remarcar l'alternança de color verd i blanc de la ceràmica que cobreix les llindes de portes i finestres, així com la galeria coberta i tancada de forma corba, que junt amb la torre contribueixen a singularitzar-lo.

## Història

El projecte per a Lluís Canals Puig-Oriol data del 1917, amb plànols de Marcel·lí Coquillat. Es construeix el 1918 (segons el cadastre). En el 1925 es reforma i s'amplia per al mateix propietari (plànols de Josep Aemany).

## Referències

* 1 2 «Torre de la Immaculada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
# La Serpent

La Serpent és una vila de la regió d'Occitània, al departament de l'Aude, districte de Limós, cantó de Coisan, de menys de 100 habitants a uns 350 metres d'altitud. El terme té unes 1000 hectàrees de les que unes 50 es dediquen a la producció del vi escumós Blanquet de Limós. Té un castell del segle xvii reproducció de l'arquitectura del de Versalles, i una església parroquial dedicada a Sant Esteve.
# E22

La ruta europea E22 és una carretera que forma part de la Xarxa de carreteres europees. Connecta Holyhead (Regne Unit) amb Nijni Nóvgorod (Rússia) passant per Amsterdam Riga i Moscou. Té una longitud de 2288 km. Té una orientació d'est a oest i travessa el Regne Unit, els Països Baixos, Alemanya, Suècia, Letònia i Rússia.

## Referències

* ↑ «International E Road Network» (en anglès, rus, francès). Comissió economica per Europa - Nacions Unides, 2007.
# Conjunt de cases del carrer del Torb (Puigcerdà)

El Conjunt de cases del carrer del Torb és una obra eclèctica de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

El conjunt de cases del carrer Torb està format per una sèrie d'habitatges unifamiliars de planta baixa, un pis i sotacoberta, amb coberta a dues aigües.
Totes elles són molt similars en la seva construcció feta utilitzant el llenguatge habitual de l'època, és a dir, unes construccions eclèctiques, i en aquest cas molt senzilles i de materials econòmics.

## Història

Si bé una a una tindrien poc interès, sí que per tractar-se d'un conjunt caldria conservar-les, ja que són reflex d'una època.

## Referències

* 1 2 3 «Conjunt de cases del carrer del Torb». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Alnöita

Alnöita (de l'illa d'Alnö, a Suècia) és una roca ígnia bàsica intrussiva del grup de les carbonatites caracteritzada per tenir calcita primària i estar constituïda per melilita, (1/3), biotita,(1/3) i piroxè, calcita i oliví (1/3.). El feldespat no està present en aquesta roca i en el seu lloc hi ha melilita.

## Referències

* Diccionario de ciencias de la tierra
# Elsie Houston

Elsie Houston (Rio de Janeiro, 22 d'abril de 1902 - Nova York, 20 de febrer de 1943) va ser una cantant brasilera.

## Biografia

Elsie Houston va néixer a Rio de Janeiro el 1902. Era descendent dels confederados, propietaris de plantacions del sud que havien vingut al Brasil després de la Guerra Civil Americana. El seu pare era James Franklin Houston, un dentista estatunidenc de Tennessee que es va establir a Rio de Janeiro el 1892, i Arinda Galdo, una descendent de portuguesos de l'illa de Madeira.

## Carrera

Houston va figurar en l'escena literària/artística/musical brasilera durant un moment crític de la seva història. Era de tremenda energia creativa. A més de Mário de Andrade i Pagu, Houston va conèixer a altres membres famosos d'aquest moviment d'artistes, incloent-hi el compositor Heitor Villa-Lobos, els pintors Flavio de Carvalho, Anita Malfatti i Tarsila do Amaral, i el líder del modernisme brasiler, Oswald de Andrade.
Houston es va traslladar a Alemanya i va estudiar amb Lilli Lehmann, una reconeguda professora de veu. Després va estudiar amb una altra famosa soprano, Ninon Vallin, primer a l'Argentina i en acabat a París. La relació de Houston amb Heitor Villa Lobos va començar a l'adolescència. Houston va ser solista als concerts de Villa Lobos a París el 1927. El 1928 es va casar amb Benjamin Péret, poeta surrealista francès, amb qui va viure al Brasil de 1929 a 1931. El seu fill, Geyser, va néixer a Rio de Janeiro el 1931.
A finals de la dècada de 1930, Houston s'havia traslladat a la ciutat de Nova York. Va ser una cantant brillant, especialment hàbil en la interpretació de cançons brasileres. El The New York Times durant aquesta època va elogiar per les seves actuacions. També va ser una defensora activa dels joves compositors llatinoamericans, interpretant peces primerenques de compositors com Jayme Ovalle i Camargo Guarnieri.
Va morir el 1943. La seva mort va ser catalogada com un aparent suïcidi.

## Referències

* ↑ Cultural, Instituto Itaú. «Elsie Houston». [Consulta: 4 març 2022].
* ↑ «Elsie Houston (1902-1943)» (en portuguès brasiler). [Consulta: 4 març 2022].
* ↑ «De la naturaleza afectiva de la forma».
* ↑ «O Brasil de Elsie Houston» (en portuguès brasiler). [Consulta: 4 març 2022].
# Quiliano

Quiliano (en lígur: Cuggen) és un comune (municipi) a la província de Savona a la regió italiana de Ligúria, situat a uns 45 quilòmetres al sud-oest de Gènova i a uns 5 quilòmetres a l'oest de Savona. Amb dades de 31 de desembre de 2004, tenia 7.225 habitants i una superfície de 49,5 km².
El municipi de Quiliano conté aquestes frazioni: (subdivisions, agregats o llogarets): Cadibona, entre els Alps i Apenins, Valleggia, Montagna, Roviasca, Faia i Tiassano.
Als voltants de Quiliano es troben diversos jaciments arqueològics romans:
* Un pont romà encara funciona a la vall de Quazzola,
* i les restes d'una vil·la romana es poden veure a San Pietro in Carpignano.
Quiliano limita amb els següents municipis: Altare, Mallare, Orco Feglino, Savona, Vado Ligure i Vezzi Portio.

## Ciutats agermanades

Quiliano està agermanat amb:
* Ajdovščina, Eslovènia (1972)
* Great Wyrley, Regne Unit (2000)
* Mâcon, França (2009)

## Referències

* ↑ Totes les dades demogràfiques i altres estadístiques: Institut Estadístic Italià ISTAT.
* ↑ Ponte Ricchini
* ↑ Carpignano
# Torre de la Guardiola

La Torre de la Guardiola és una obra del municipi de la Ràpita (Montsià) situada a la muntanya de La Torreta. La torre apareix documentada per primera vegada l'any 1483. Al segle xvi, paral·lelament a la construcció de les altres torres costaneres, anomenades dels Alfacs, degué ser reforçada o refeta a causa dels atacs pirates. El 1848 s'hi va construir una torre de telegrafia òptica, la número 45 de la línia de telegrafia òptica civil de Madrid a la Jonquera. El 1963 se li van afegir l'escultura del Sagrat Cor i una creu. És una obra declarada bé cultural d'interès nacional.

## Descripció

Antiga torre de guaita i defensa, reconstruïda com a torre de telegrafia òptica, de la que se'n va escapçar una planta per a fer-la servir com a base d'un monument religiós, conegut com el «Sagrat Cor». Està situada al cim d'un turó (116 metres) des del qual es pot contemplar la Ràpita, la badia dels Alfacs i bona part del Delta i la costa.
És de planta quadrada i base atalussada. El parament és de pedra irregular lligada amb morter excepte a les cantonades, on s'ha fet servir carreus. Es conserva fins a l'altura del primer pis, amb la porta d'accés elevada (s'havia de pujar amb una escala). La torre ha estat força desfigurada en servir de suport a l'escultura del Sagrat Cor (1964) i amb l'afegit d'una gran creu a la base. No obstant el febrer de 2017 la creu franquista va ser eliminada.

## Vegeu també

* Telegrafia òptica
* Llista de les torres de telegrafia òptica de Catalunya

## Referències

* 1 2 3 4 «Torre de la Guardiola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
* 1 2 Prat i Pons, Jaume. 4 pedres de... La telegrafia òptica a Catalunya. Barcelona: Institut Cartogràfic de Catalunya, octubre 2004, p. 129. ISBN 84-393-6595-0.
* ↑ L'Ajuntament de la Ràpita elimina la creu franquista de la Torreta; notícia publicaca per aguaita.cat el 16/02/2017.

## Enllaços externs

* «Torre de la Guardiola». Mapa de recursos culturals. Diputació de Tarragona.
# La fortuna de Sílvia

La fortuna de Sílvia és una comèdia dramàtica en tres actes, l'últim dividit en dos quadres, original de Josep Maria de Sagarra, estrenada la vetlla del 5 d'abril de 1947, al teatre Romea de Barcelona.
L'obra té lloc en una gran ciutat europea, els anys 1935, 1940 i 1945, i presenta una protagonista que s'enfronta al destí i les humiliacions amb què es veu castigada per la pobresa en el context de la Segona Guerra Mundial.
Al desembre de 2016, i després d'una de les representacions de l'obra, el fill de Josep Maria de Sagarra, el crític Joan de Sagarra, va confessar que l'obra l'havia escrit en realitat la dona del que fins llavors es creia que era l'autor: Mercè Devesa.

## Repartiment de l'estrena

* Sílvia, vídua de 45 anys al primer acte: Esperança Ortiz.
* Emília, germana de Sílvia, 50 anys al primer acte: Enriqueta Torres.
* Diana, filla de Sílvia, 18 anys al primer acte: Paquita Ferràndiz.
* David: Josep Bruguera.
* Abel, fill de Sílvia, 24 anys al primera acte: Pere Gil.
* Una cambrera, 20 anys al primer acte: Cèlia Foster

## Referències

* ↑ Santamaria Roig, Núria «El prestigi dels morts, La fortuna de Sílvia, Galatea i Ocells i llops, un cicle escatològic?». Franquisme & Transició. Revista d'Història i de Cultura, 14-12-2014, pàg. 83–109. DOI: 10.7238/fit.v0i2.2478. ISSN: 2014-511X.
* ↑ «Una conmemoración ignorada: 50 años de la muerte de Josep Maria de Sagarra». El Tranvía 48, 16-09-2011. [Consulta: 15 abril 2020].
* ↑ «'La fortuna de Sílvia', un Segarra existencialista». Teatre Barcelona. [Consulta: 15 abril 2020].
* ↑ «Qui va escriure realment «La fortuna de Sílvia» de Josep Maria de Sagarra? | NacióDigital». Nació Digital, 05-12-2016. [Consulta: 15 abril 2020].
# Eleccions legislatives de São Tomé i Príncipe de 2006

Les Eleccions legislatives de São Tomé i Príncipe de 2006 van tenir lloc el 26 de març de 2006. El partit més votat fou la coalició MDFM-PCD. que va obtenir 23 dels 55 escons a l'Assemblea Nacional. La participació fou del 66,9%.

## Partits i Coalicions

Es presentaven a les eleccions 8 partits i dues coalicions
* Moviment per l'Alliberament de São Tomé i Príncipe/Partit Socialdemòcrata (MLSTP-PSD) – el partit que havia obtingut més representació a les eleccions anteriors, amb 24 de 55 escons a l'Assemblea Nacional.
* Moviment Democràtic de les Forces pel Canvi-Partit de Convergència Democràtica (MDFM-PCD), coalició de dos partits formada en 2001 per donar suport al President Fradique de Menezes i que havia obtingut 23 escons.
* Uê Kédadji (UK) – Coalició de cinc partits que havia obtingut 8 escons a les eleccions de 2002. Els partits membres eren el Partit de Renovació Democràtica (PRD), la Unió Nacional per la Democràcia i el Progrés (UNDP), Coalició Democràtica de l'Oposició (CODO), Partit Popular del Progrés (PPP), i el Partit de la Renovació Social (PSR).
* Acció Democràtica Independent (ADI) – es presentà a les eleccions de 2002 com a part d'Uê Kédadji, però va trencar-ne poc després i es presentava a les eleccions en solitari.
* Partit del Treball Santomenc (PTS) – Participà en les eleccions de 2002 però no va obtenir escó a l'Assemblea Nacional.
* Front Democràtic Cristià (FDC) – Partit petit que participà en les eleccions legislatives de 1991, 1994, i 1998 però en cap d'elles va superar el 2% dels vots.
* Partit Liberal Social (PLS) – Partit nou.
* Generació Esperança (GE) – Partit Nou.
* Movimento Novo Rumo (NR) – Nou partit.

## Resultats

| Partits | % | Escons |
| Coalició MDFM-PCD Moviment Democràtic de les Forces pel Canvi - Partit Liberal Partit de Convergència Democràtica - Grup de Reflexió | 36.79 | 23 |
| Moviment per l'Alliberament de São Tomé i Príncipe/Partit Socialdemòcrata | 29.47 | 20 |
| Acció Democràtica Independent | 20.00 | 11 |
| Movimento Novo Rumo | 4.71 | 1 |
| Coalició Uê Kédadji Partit de Renovació Democràtica Unió Nacional per la Democràcia i el Progrés Coalició Democràtica de l'Oposició Partit Popular del Progrés Partit de la Renovació Social | | - |
| Partit del Treball Santomenc | | - |
| Front Democràtic Cristià | | - |
| Partit Liberal Social | | - |
| Generació Esperança | | - |
| Unió dels Demòcrates per la Ciutadania i el Desenvolupament | | - |
| Total (participació 66.9%) | | 55 |
| Font: African Elections Database i Adam Carr ||||

## Referències

* ↑ Nohlen, D, Krennerich, M & Thibaut, B (1999) Elections in Africa: A data handbook, p746 ISBN 0-19-829645-2
# Consell comunal de Schifflange

El consell comunal de Schifflange (francès: Conseil communal de Schifflange) és el consell local de la comuna de Schifflange, al sud-oest de Luxemburg.
És constituït per tretze membres, escollits cada sis anys mitjançant representació proporcional. Les darreres eleccions es van realitzar el 9 d'octubre de 2005, va donar lloc a la victòria del Partit Socialista dels Treballadors (LSAP). Al collège échevinal, per regles simples el Partit Socialista dels Treballadors (LSAP), té el lideratge de l'alcalde Roland Schreiner.
| Partit | Partit | Escons | Regidors |
| | Partit Socialista dels Treballadors (LSAP) | 7 | Jean-Paul Braquet, Gaby Bruch-Forster, Guy Fehr, Carlo Feiereisen, Raymond Hopp, Roland Schreiner, Sylvie Weyrich-Zwick |
| | Partit Popular Social Cristià (CSV) | 4 | Norbert Carl, Carlo Lecuit, Marc Spautz, Paul Weimerskirch |
| | Partit Democràtic (PD) | 1 | Idette Cattivelli |
| | Els Verds | 1 | Camille Schütz |
| Font:Commune of Schifflange Arxivat 2015-12-22 a Wayback Machine.> ||||

## Referències

* 1 2 «Le conseil communal» (en francès). Commune of Schifflange. Arxivat de l'original el 2007-08-23. [Consulta: 16 setembre 2007].

## Enllaços externs

* Consell comunal de Schifflange - Lloc web oficial
# Zebrias synapturoides

Zebrias synapturoides és un peix teleosti de la família dels soleids i de l'ordre dels pleuronectiformes que es troba des de les costes del Golf Pèrsic fins a les de Papua Nova Guinea.

## Referències

* ↑ The Taxonomicon (anglès)
* ↑ FishBase (anglès)